ഡോക്ടറേറ്റ് വിവാദം വിയറ്റ്നാമില് നിന്നല്ല ഖസാക്കിസ്ഥാന് യൂണിവേഴ്സിറ്റിയില് നിന്നെന്ന് ഷാഹിദ കമാല് കൊച്ചി: ഡോക്ടറേറ്റ് വിവാദത്തില് പുതിയ വാദവുമായി വനിത കമ്മിഷന് അംഗം ഷാഹിദ കമാല്. ഡോക്ടറേറ്റ് വിയറ്റ്നാമില് നിന്നുള്ള ഓപ്പണ് യൂണിവേഴ്സിറ്റിയില് നിന്നാണ് ഡോക്ടറേറ്റ് ലഭിച്ചെന്നാണ് ഷാഹിദ കമാല് ആദ്യം പറഞ്ഞിരുന്നത്. സ്ത്രീ ശാക്തീകരണത്തിന്റെ പേരിലാണ് ഡോക്ടറേറ്റ് ലഭിച്ചതെന്നായിരുന്നു ഷാഹിദ കമാല് ഫേസ്ബുക്കില് കുറിച്ചത്.എന്നാല് ഇപ്പോള് ലോകായുക്തയില് നല്കിയിരിക്കുന്ന രേഖയില് ഖസാക്കിസ്ഥാന് ആസ്ഥാനമായുള്ള ഓപ്പണ് യൂണിവേഴ്സിറ്റി ഒഫ് കോംപ്ളിമെന്ററി മെഡിസിനില് നിന്നാണ് ഡോക്ടേറ്റ് ലഭിച്ചത് എന്നാണ് പറഞ്ഞിരിക്കുന്നത്. വനിതാകമ്മിഷന് അംഗമാകാനും തിരഞ്ഞെടുപ്പില് മത്സരിക്കാനും ഷാഹിദ കമാല് വ്യാജ വിദ്യാഭ്യാസ യോഗ്യത ഹാജരാക്കിയെന്ന് കാണിച്ച് വട്ടപ്പാറ സ്വദേശി അഖിലഖാനാണ് പരാതി നല്കിയത്.പരാതി ഉയര്ന്നപ്പോള് ബി.കോം പാസായിട്ടില്ലെന്നും കോഴ്സ് പൂര്ത്തിയാക്കിയിട്ടുണ്ടെന്നും ഷാഹിദ വ്യക്തമാക്കിയിരുന്നതായി പരാതിയില് പറയുന്നു.